പാരാലിന്പിക്സ്: വന്ദേ ഭാരത് മിഷന് പൂര്ണം പാരാലിന്പിക്സ് ചരിത്രത്തിലെ ഏറ്റവും വലിയ മെഡല്ക്കൊയ്ത്തുമായി വന്ദേ ഭാരത് മിഷന് പൂര്ണം. അഞ്ച് സ്വര്ണവും എട്ടു വെള്ളിയും ആറു വെങ്കലവും ഉള്പ്പെടെ 19 മെഡലാണ് ടോക്കിയോ 2020 പാരാലിന്പിക്സില് ഇന്ത്യ സ്വന്തമാക്കിയത്. 2008 ബെയ്ജിംഗ് പാരാലിന്പിക്സില് മെഡലില്ലാതിരുന്ന ഇന്ത്യ 2012 ലണ്ടനില് ഒരു വെള്ളി നേടി. 2016 റിയോയില് രണ്ട് സ്വര്ണം, ഒന്നു വീതം വെള്ളിയും വെങ്കലവുമായി നാല് മെഡല് നേടി. ടോക്കിയോയില് എത്തുന്നതിനു മുന്പ് ആകെ 12 മെഡല് മാത്രാണ് നാല് വീതം സ്വര്ണം, വെള്ളി, വെങ്കലം 1968 മുതലുള്ള 11 പാരാലിന്പിക്സില്നിന്ന് ഇന്ത്യ സ്വന്തമാക്കിയതെന്നതും മറ്റൊരു വസ്തുത. പാരാലിന്പിക്സ് ചരിത്രത്തില് ഇന്ത്യയുടെ മെഡല് നേട്ടം ഇതോടെ ഒന്പത് സ്വര്ണം, 12 വെള്ളി, 10 വെങ്കലം എന്നിങ്ങനെ 31 ആയി. സൂപ്പര് ബാഡ്മിന്റണ് പാരാലിന്പിക്സില് ബാഡ്മിന്റണ് ഉള്പ്പെടുത്തിയത് ഇതാദ്യമായാണ്. രണ്ട് സ്വര്ണവും ഒന്നു വീതം വെള്ളിയും വെങ്കലവും ബാഡ്മിന്റണിലൂടെ ഇന്ത്യ സ്വന്തമാക്കി. പ്രമോദ് ഭഗത്തും കൃഷ്ണ നാഗറുമാണ് ബാഡ്മിന്റണില് സ്വര്ണമണിഞ്ഞത്. ടേബിള് ടെന്നീസിലും അന്പെയ്ത്തിലും ഷൂട്ടിംഗിലും ചരിത്രത്തിലാദ്യമായി ഇന്ത്യ മെഡല് നേടുന്നതിനും ടോക്കിയോ സാക്ഷ്യംവഹിച്ചു. പാരാലിന്പിക്സ് ചരിത്രത്തില് ഇന്ത്യക്കായി സ്വര്ണം നേടുന്ന ആദ്യ വനിതയായി അവാനി ലേഖ്റ ഷൂട്ടിംഗ് മാറുന്നതും ഇത്തവണ കണ്ടു. പാരാലിന്പിക്സ് സമാപനച്ചടങ്ങിലെ മാര്ച്ച്പാസ്റ്റില് ഇന്ത്യന് പതാകയേന്തിയത് അവാനിയായിരുന്നു.